
Grozījumi likumā "Par aviāciju"
Izdarīt likumā ''Par aviāciju'' (Latvijas Republikas Saeimas un Ministru Kabineta Ziņotājs, 1994, 22. nr.; 1997, 13., 23. nr.; 1998, 15., 23. nr.; 1999, 23. nr.; 2002, 12. nr.; 2003, 15. nr.; 2004, 7., 10., 20. nr.; 2005, 10., 15. nr.; 2006, 1., 12., 24.nr.; 2007, 10., 14. nr.; 2008, 9. nr.; 2009, 6., 17. nr.; Latvijas Vēstnesis, 2009, 196. nr.; 2010, 166. nr.; 2011, 99. nr.; 2013, 69. nr.; 2014, 70., 204. nr.; 2016, 123. nr.; 2017, 242. nr.; 2018, 210. nr.; 2019, 132., 235. nr., 2020, 240A, 241A. nr.; 2022, 204. nr.) šādus grozījumus:
1. Sadaļā "Likumā lietotie termini":
· papildināt sadaļu pēc termina "Perons" ar terminu "Regulāri gaisa pārvadājumi" šādā redakcijā:
"Regulāri gaisa pārvadājumi – Eiropas Parlamenta un Padomes 2008. gada 24. septembra Regulas  (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija) (turpmāk – regula Nr. 1008/2008)  2. panta 16. punktā minētie regulārie gaisa pārvadājumi.";
izteikt terminu "Trešā valsts" šādā redakcijā:
"Trešā valsts – jebkura valsts, izņemot Eiropas Savienības dalībvalsti, Eiropas Ekonomikas zonas valsti un Šveices Konfederāciju.";
izteikt terminu "Valsts bezpilota gaisa kuģis" šādā redakcijā:
"Valsts bezpilota gaisa kuģis – bezpilota gaisa kuģis (izņemot militāro bezpilota gaisa kuģi), kuru attiecīgā lidojuma laikā valsts institūcija izmanto dienesta (darba) uzdevumu izpildei atbilstoši normatīvajos aktos noteiktajām funkcijām un uzdevumiem muitas, policijas, valsts drošības, meklēšanas un glābšanas, ugunsdzēsības, civilās aizsardzības, apcietinājuma kā drošības līdzekļa un brīvības atņemšanas kā kriminālsoda izpildes nodrošināšanas, sabiedriskās kārtības pārkāpumu, noziedzīgu nodarījumu atklāšanas, izmeklēšanas un novēršanas, robežkontroles un krasta apsardzes jomā.";
izteikt terminu "Valsts gaisa kuģis" šādā redakcijā:
· "Valsts gaisa kuģis – 1944. gada 7. decembra Konvencijas par starptautisko civilo aviāciju 3. panta "b" punktā minētais gaisa kuģis, kā arī civilās aviācijas gaisa kuģu reģistrā reģistrēts Valsts robežsardzes gaisa kuģis.";
papildināt sadaļu pēc termina "Valsts nozīmes civilās aviācijas lidlauks" ar terminu "Valsts nozīmes lidojums" un terminu "Vispārējās nozīmes aviācija" šādā redakcijā:
"Valsts nozīmes lidojums – lidojums, kas tiek veikts valsts interesēs, to apliecinot ar attiecīgās valsts notu, ar valsts gaisa kuģi vai civilās aviācijas gaisa kuģu reģistrā reģistrētu gaisa kuģi.
Vispārējās nozīmes aviācija – civilās aviācijas gaisa kuģa izmantošana, kas nav gaisa pārvadājums."
2. 6. pantā:
· izteikt panta nosaukumu šādā redakcijā:
· "6. pants. Aviācijas departamenta, Civilās aviācijas aģentūras, Transporta nelaimes gadījumu un incidentu izmeklēšanas biroja, Valsts robežsardzes, Valsts policijas, Militārās policijas, biedrības "Latvijas Izpletņlēkšanas federācija" un biedrības "Latvijas Paraplanierisma federācija" kompetence";
izteikt otrās daļas 16. apakšpunktu šādā redakcijā:
"16) sagatavo iesniegšanai Ministru kabinetā normatīvos aktus, kas regulē civilās aviācijas darbību un nodrošina Starptautiskās civilās aviācijas organizācijas (ICAO), Eiropas Aviācijas drošības aģentūras (EASA) un Eiropas Civilās aviācijas konferences (ECAC) noteikto tehnisko prasību izpildi.";
izslēgt sestajā daļā vārdus "izpletņlēcēju desantēšanas";
papildināt pantu ar desmito, vienpadsmito, divpadsmito un trīspadsmito daļu šādā redakcijā:
· "Biedrība "Latvijas Izpletņlēkšanas federācija" veic izpletņlēcēju sertificēšanu un uzraudzību, izsniedz un anulē izpletņlēcēju apliecības.
· 
· Biedrība "Latvijas Paraplanierisma federācija" veic paraplānu, motoparaplānu un šasijas motoparaplānu (turpmāk – paraplāni) pilotu un vinčas operatoru sertificēšanu un uzraudzību, izsniedz un anulē paraplānu pilotu un vinčas operatoru apliecības. 
· 
· Biedrība "Latvijas Izpletņlēkšanas federācija", pildot šā panta desmitajā daļā minētos uzdevumus, ir Civilās aviācijas aģentūras padotībā.
· 
· Biedrība "Latvijas Paraplanierisma federācija", pildot šā panta vienpadsmitajā daļā minētos uzdevumus, ir  Civilās aviācijas aģentūras padotībā.".
3. 23.1 pantā:
izteikt trešās daļas 1. punktu šādā redakcijā:
"1) kapitālsabiedrībai, kurā valstij ir izšķiroša ietekme, – pirmpirkuma tiesības ir valstij vai kapitālsabiedrībai, kurā valstij ir izšķiroša ietekme un kurai pieder valsts nozīmes civilās aviācijas lidlauks. Šajā punktā minētās pirmpirkuma tiesības valsts izmanto, ja atsavināmais nekustamais īpašums nepieciešams valsts pārvaldes funkciju nodrošināšanai;";
papildināt ceturto daļu pēc vārdiem "Kārtību, kādā valsts" ar vārdiem "vai kapitālsabiedrībai, kurā valstij ir izšķiroša ietekme un kurai pieder valsts nozīmes civilās aviācijas lidlauks".
4. Izteikt 24. panta pirmo daļu šādā redakcijā:
"Civilās aviācijas lidlauku, no kura veic gaisa pārvadājumus, starptautiskos lidojumus uz vai no trešajām valstīm vai nakts lidojumus, ekspluatēt atļauts tikai tad, ja tas atbilst Ministru kabineta noteiktajām prasībām un ja ir izsniegta apliecība par civilās aviācijas lidlauka derīgumu ekspluatācijai."
5. Papildināt 32. pantu ar piekto daļu šādā redakcijā:
· "Paraplānu pilotu un vinčas operatoru sertifikācijas maksu nosaka Ministru kabinets."
6. 40. pantā:
izteikt pirmās daļas 5. punktu šādā redakcijā:
· "5) izpletņlēkšanu.";
izteikt trešo daļu šādā redakcijā:
· "Izpletņlēcēju sertifikācijas maksu nosaka Ministru kabinets.";
izslēgt ceturto daļu.
7. Izslēgt 45. panta pirmo un otro daļu.
8. Izteikt 78. panta nosaukumu šādā redakcijā:
"78. pants. Tiesības veikt pasažieru, bagāžas, kravas un pasta gaisa pārvadājumus".
9. Izteikt 82. panta pirmo daļu šādā redakcijā:
"Kompetentā iestāde, kas īsteno regulu Nr. 1008/2008, izņemot regulas Nr. 1008/2008 23. un 24. pantu, ir Aviācijas departaments. Kompetentā iestāde, kas īsteno šīs regulas 23. un 24. pantu, ir Patērētāju tiesību aizsardzības centrs."
10. 84. pantā:
izteikt panta nosaukumu šādā redakcijā:
"84. pants. Gaisa pārvadājumu un valsts nozīmes lidojumu regulēšana";
papildināt pantu ar otro daļu šādā redakcijā:
"Ministru kabinets nosaka kārtību, kādā tiek saskaņoti valsts nozīmes lidojumi Latvijas Republikas gaisa telpā."
11. 109. pantā:
papildināt pantu ar trešo daļu šādā redakcijā:
"Prasība pret pārvadātāju par prasījumiem, kas izriet no regulas Nr. 261/2004, ceļama pēc pārvadātāja pārvaldes institūcijas atrašanās vietas, gaisa pārvadājuma līguma noslēgšanas vai gaisa pārvadājuma galapunkta vietas tiesā ne vēlāk kā divu gadu laikā no dienas, kad gaisa kuģis ieradies galapunktā, vai no dienas, kad gaisa kuģim vajadzēja ierasties tajā, vai no pārvadājuma pārtraukšanas dienas.";
uzskatīt līdzšinējo panta trešo daļu par ceturto daļu un ceturto daļu par piekto daļu.
12. Izteikt 117.2 panta trešo, ceturto un piekto daļu šādā redakcijā:
"Atvērtās kategorijas A1 un A3 apakškategorijā tālvadības pilotu apmācību tiešsaistē nodrošina un apliecinājumu tālvadības pilotiem par nokārtotu teorētisko zināšanu tiešsaistes eksāmenu izsniedz Civilās aviācijas aģentūra. Ministru kabinets nosaka kārtību, kādā Civilās aviācijas aģentūra nodrošina tālvadības pilotu apmācību tiešsaistē un izsniedz apliecinājumu tālvadības pilotiem par nokārtotu teorētisko zināšanu tiešsaistes eksāmenu.

Atvērtās kategorijas  A2 apakškategorijā un specifiskajā kategorijā tālvadības pilotu teorētisko zināšanu eksāmenu nodrošina Civilās aviācijas aģentūra vai Civilās aviācijas aģentūras atzīta struktūra. Sertifikātu, kas apliecina tālvadības pilota kompetenci, izsniedz, pagarina, ierobežo, atsauc vai tā darbību aptur Civilās aviācijas aģentūra. Ministru kabinets nosaka kārtību, kādā Civilās aviācijas aģentūra vai tās atzīta struktūra nodrošina tālvadības pilotu teorētisko zināšanu eksāmenu un kādā Civilās aviācijas aģentūra izsniedz, pagarina, ierobežo, atsauc vai aptur tālvadības pilota kompetences sertifikāta darbību.

Regulā Nr. 2019/947 noteikto tālvadības pilota praktisko prasmju apguvi un pārbaudi specifiskajā kategorijā nodrošina un apliecinājumu par praktisko prasmju apguvi izsniedz, pagarina, ierobežo, atsauc vai tā darbību aptur Civilās aviācijas aģentūras atzīta struktūra vai bezpilota gaisa kuģu sistēmu ekspluatants. Ministru kabinets nosaka kārtību, kādā Civilās aviācijas aģentūras atzīta struktūra un bezpilota gaisa kuģu sistēmu ekspluatants nodrošina praktisko prasmju apguvi un pārbaudi un izsniedz, pagarina, ierobežo, atsauc vai aptur apliecinājuma darbību par praktisko prasmju apguvi, kā arī nosaka kārtību, kādā Civilās aviācijas aģentūras atzīta struktūra un bezpilota gaisa kuģu sistēmu ekspluatants iesniedz Civilās aviācijas aģentūrai deklarāciju par atbilstību regulas Nr. 2019/947 prasībām un saņem no tās atbilstības apliecinājumu."
13. Izslēgt 117.10 panta otro daļu.
14. Papildināt pārejas noteikumus ar 49., 50., 51. un 52. punktu šādā redakcijā:
· "49. Ministru kabinets līdz 2024. gada 1. novembrim izdod šā likuma 32. panta piektajā daļā un 40. panta trešajā daļā minētos noteikumus. Līdz attiecīgo noteikumu spēkā stāšanās dienai, bet ne ilgāk kā līdz 2024. gada 1. novembrim ir spēkā Ministru kabineta 2007. gada 17. jūlija noteikumi Nr. 493 "Noteikumi par izpletņlēcēju desantēšanu un izpletņlēcēju desantēšanas atļaujas izsniegšanas kārtību".
· 50. Līdz dienai, kad stājas spēkā tiesību akts par grozījumiem Ministru kabineta 2012. gada 31. jūlija noteikumos Nr. 532 "Kārtība, kādā valsts un pašvaldības izmanto pirmpirkuma tiesības valsts nozīmes civilās aviācijas lidlauka teritorijā", nosakot kārtību, kādā valsts un kapitālsabiedrība, kurā valstij ir izšķiroša ietekme un kurai pieder valsts nozīmes civilās aviācijas lidlauks, izmanto pirmpirkuma tiesības valsts nozīmes civilās aviācijas lidlauka teritorijā, pirmpirkuma tiesības šā likuma 23.1 panta trešās daļas 1. punktā noteiktajā gadījumā ir tikai valstij, ciktāl tās nav pretrunā ar šo likumu.
· 51. Ministru kabinets līdz 2025. gada 1. decembrim izdod šā likuma 84. panta otrajā daļā  minētos noteikumus. Līdz attiecīgo noteikumu spēkā stāšanās dienai, bet ne ilgāk kā līdz 2025. gada 1. decembrim ir spēkā Ministru kabineta 2015. gada 27. janvāra noteikumi Nr. 47 "Latvijas Republikas gaisa telpas izmantošanas atļaujas piešķiršanas kārtība starptautisko publisko tiesību subjektiem".
· 52. Šā likuma 109. panta trešajā daļā noteiktais divu gadu termiņš prasījumiem, kas izriet no regulas Nr. 261/2004, nav piemērojams tiem gadījumiem, kad prasījuma tiesības radušās pirms tiesību normas spēkā stāšanās dienas." 

